**ЈУ СШЦ „ВАСИЛИЈЕ ОСТРОШКИ“**

**СОКОЛАЦ**

**МЈЕРИЛА И НАЧИН ИЗБОРА КАНДИДАТА**

Редослијед кандидата утврђује се према укупном броју бодова добијених на основу:

**1. Општег успјеха у основној школи;**

**2. Посебног успјеха у основној школи из пет предмета значајних за занимање у одређеној струци, односно у смјеру гимназије за који кандидати конкуришу**

**ВРЕДНОВАЊЕ УСПЈЕХА**

* **Вредновање општег успјеха у основној школи исказује се средњом (просјечном) оцјеном успјеха на крају године, помножен са бројем бодова на сљедећи начин:**

- **у VI разреду просјечна (средња) оцјена општег успјеха помножи се са два,**

- **у VII разреду просјечна (средња) оцјена општег успјеха помножи се са два,**

- **у VIII разреду просјечна (средња) оцјена општег успјеха помножи се са три,**

- **у IX разреду просјечна (средња) оцјена општег успјеха помножи се са три.**

**На основу општег успјеха кандидат може да оствари највише 50 бодова.**

* **Вредновање посебног успјеха у основној школи врши се из пет предмета заначајних за струку, занимање, смјер и одсјек на сљедећи начин:**

- **у VIII разреду просјечна (средња) оцјена из пет предмета помножи се са два,**

- **у IX разреду просјечна (средња) оцјена из пет предмета помножи се са два.**

**По овом основу кандидат може да оствари највише 20 бодова.**

**По основу оба критеријума кандидат може освојити максимално 70 бодова.**

**ПРЕДМЕТИ ИЗ ОСМОГ И ДЕВЕТОГ РАЗРЕДА ОСНОВНЕ ШКОЛЕ**

**КОЈИ СЕПОСЕБНО БОДУЈУ ЗА УПИС**

|  |  |
| --- | --- |
| **Струка** | **Предмети који се посебно бодују** |
| Гимназија – општи смјер | Српски језик, страни језик, математика, физика и хемија |
| Гимназија - рачунарско-информатички смјер | Српски језик, страни језик, математика, физика и информатика |
| Шумарство и обрада дрвета, шумарски техничар | Српски језик, математика, биологија, хемија и информатика |
| Економија, право и трговина, царински техничар | Српски језик, страни језик, математика, историја и географија |

**РЕДОСЛИЈЕД КАНДИДАТА**

Приликом уписа кандидати се могу пријавити у највише два занимања у стручним школама, два смјера у гимназији.

Кандидатима се бодују резултати у успјеху у оба занимања или смјера. Рангирање се врши према успјеху у оба занимања или смјера.

Приликом бодовања биће избодовани сви кандидати за прво занимање или смјер и кад се попуни листа одобрених мјеста за прво занимање, равноправно ће бити бодовани сви кандидати за сљедеће занимање, како они којима је то избор првог занимања или смјера, тако и они кандидати којима је то друго занимање или смјер.

Редослијед кандидата утврђује се према укупном броју бодова добијених на основу:

а) Општег успјеха у основној школи;

б) Успјеха из пет предмета значајних за занимање у стручним школама, смјеру у гимназији, за који кандидат конкурише;

Ако више кандидата има једнак број бодова, те им се не може утврдити редослијед на ранг листи до броја предвиђеног планом уписа, предност имају сљедећи кандидати (по редослиједу вриједности):

а) са већом просјечном оцјеном из пет предмета који се бодују за упис у одређену струку,

б) који имају већу просјечну оцјену општег успјеха у шестом, седмом, осмом и деветом разреду основне школе,

в) који су у осмом и деветом разреду основне школе освојили прво, друго или треће мјесто на републичком такмичењу из предмета који се бодују за упис,

г) који су носиоци дипломе "Вук Стефановић Караџић“.

**ДОКУМЕНТИ ЗА УПИС**

Учесници конкурса подносе школи потребне документе:

1. Пријаву за упис (**попуњава се у школи, приликом уписа**);

2. Оригинално свједочанство о завршеном шестом, седмом, осмом и деветом разреду, односно нострификовано свједочанство или потврда о поднесеном захтјеву за нострификацију;

3. Извод из матичне књиге рођених;

4. Диплому “Вук Стефановић Караџић”;

5. Диплому за изузетан успјех из предмета значајних за струку;

6. Диплому за освојено прво, друго и треће мјесто на републичком или вишем нивоу такмичења.